Doložka
finančných, ekonomických, environmentálnych vplyvov, vplyvov na zamestnanosť a podnikateľské prostredie
Odhad dopadov na verejné financie

Návrh aktualizovaných úloh pre rok 2007 a ďalšie roky nemá žiadne nové finančné nároky na štátny rozpočet na rok 2007 a ďalšie roky, vzhľadom na to že prostriedky na financovanie úloh sú vyčlenené priamo v rozpočtoch pre jednotlivé rezorty v ich kapitolách. Je v súlade s Programovým vyhlásením vlády SR z augusta 2006, v ktorom sa vláda SR zaväzuje prijať účinné opatrenia na podporu informatizácie spoločnosti.
Odhad dopadov na obyvateľov, hospodárenie podnikateľskej sféry a iných právnických osôb

Uvedený materiál predpokladá pozitívny dopad na obyvateľstvo a zvyšovanie jeho kvality života. Vytvára pozitívne prostredie na rozvoj podnikateľských aktivít z hľadiska žiaduceho ekonomického rastu.

Odhad dopadov na životné prostredie

Materiál bude mať pozitívny ekologický dopad na životné prostredie na miestnej, regionálnej aj celoslovenskej úrovni.

Odhad dopadov na zamestnanosť

Materiál nepredpokladá priamy dopad na zamestnanosť.

Odhad vplyvov na podnikateľské prostredie

Materiál predpokladá pozitívny dopad na podnikateľské prostredie.